**VILNIAUS R. ZUJŪNŲ GIMNAZIJA**

PATVIRTINTA

Vilniaus r. Zujūnų gimnazijos

direktoriaus

2017 m. kovo 31 d.

įsakymu Nr. V-38

PAGALBOS PAGAL GYDYTOJŲ REKOMENDACIJAS UŽTIKRINIMO (PVZ.: VAISTŲ LAIKYMO, IŠDAVIMO, NAUDOJIMO IR KT.)

JEIGU MOKINYS SERGA LĖTINE NEINFEKCINE LIGA TVARKOS APRAŠAS

**I. BENDROSIOS NUOSTATOS**

1. Sveikatos priežiūrą bendrojo ugdymo mokyklose reglamentuoja teisės aktai:
   1. visuomenės sveikatos priežiūros organizavimo mokykloje tvarkos aprašas (patvirtinta Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 (Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymo Nr. V-966/V-672 redakcija, paskelbta TAR 2016-07-22, i. k. 2016-20912);
   2. LR Sveikatos apsaugos ministro 2007 m. rugpjūčio 1 d. įsakymas Nr. V-630 „Dėl visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“ (Žin., 2007, Nr. 88-3492, Žin., 2009, Nr. 89-3816, Žin., 2011, Nr. 29-1371);
   3. LR Sveikatos apsaugos ministro 2011 m. rugpjūčio 10 d. įsakymas Nr. V-773 „Dėl Lietuvos higienos normos HN 21:2011 „Mokykla, .-vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (Žin., 2011, Nr. 103-4858).
   4. Lietuvos Respublikos švietimo ir mokslo ministro 2000 m. vasario 11 d. įsakymu Nr. 113 „Dėl moksleivių nelaimingų atsitikimo tyrimo, registravimo ir apskaitos nuostatų“ (Žin., 200, Nr. 15- 403).
2. Visuomenės sveikatos priežiūros organizavimo mokykloje tvarkos aprašo III skyriaus VISUOMENĖS SVEIKATOS PRIEŽIŪROS SPECIALISTO (toliau - VSPS) FUNKCIJOS, TEISĖS IR PAREIGOS p. 17.11. įpareigoja visuomenės sveikatos priežiūros specialistą (toliau -VSPS) teikti ir (ar) koordinuoti pirmosios pagalbos teikimą Mokykloje; p. 17.12. įpareigoja VSPS tikrinti mokinių asmens higieną, p. 17.13. planuoti ir taikyti užkrečiamųjų ligų ir jų plitimo profilaktikos priemones pagal kompetenciją, p. 17.14. dalyvauti įgyvendinant užkrečiamosios ligos židinio ar protrūkio kontrolės priemones.
3. LIETUVOS HIGIENOS NORMOS HN 21:2011„MOKYKLA, VYKDANTI BENDROJO UGDYMO PROGRAMAS. BENDRIEJI SVEIKATOS SAUGOS REIKALAVIMAI **“**III skyriaus p. 9 nurodyta, kad Mokyklos darbuotojai gali dirbti tik teisės akto nustatyta tvarka pasitikrinę sveikatą ir įgiję žinių higienos, o pedagoginiai darbuotojai ir pirmosios pagalbos teikimo klausimais bei turėti sveikatos

žinių atestavimo pažymėjimus. Asmens medicininė knygelė (sveikatos pasas) (forma Nr. F048/a) ir sveikatos žinių atestavimo pažymėjimai ar jų kopijos laikomi mokykloje vadovo nustatytoje vietoje.

1. Visuomenės sveikatos priežiūra Gimnazijoje vykdoma pagal Gimnazijos visuomenės sveikatos priežiūros veiklos planą (toliau - Veiklos planas), kuris yra sudedamoji Gimnazijos mokslo metų/metinės veiklos programos dalis.
2. VSPS ir gimnazijos pedagoginiai darbuotojai privalo mokėti teikti pirmąją (ne medicininę) pagalbą.
3. VSPS neturi teisės atlikti asmens sveikatos priežiūrai priskirtų licencijuotų paslaugų (duoti vaistų, daryti injekcijas).
4. Neturint būtinosios kvalifikacijos bei licencijos asmens sveikatos priežiūros paslaugų teikimui, tokie veiksmai yra neteisėti ir neleistini.
5. Vadovaujantis Asmens sveikatos paslapties kriterijais, patvirtintais Lietuvos Respublikos sveikatos apsaugos ministro 1999 m. gruodžio 16 d. įsakymu Nr. 552 „Dėl Asmens sveikatos paslapties kriterijų patvirtinimo“, užtikrinamas Mokinių asmens sveikatos informacijos konfidencialumas.

II. PAGALBOS PAGAL GYDYTOJŲ REKOMENDACIJAS ŪŽTI KRINIMO (PVZ.: VAISTŲ LAIKYMO, IŠDAVIMO , NAUDOJIMO IR KT.)

JEIGU MOKINYS SERGA LĖTINE NEINFEKCINE LIGA ORGANIZAVIMAS

1. VSPS privalo rinkti duomenis apie mokinių sveikatos būklę (mokinių sveikatos pažymėjimus (forma Nr.027-l/a).
2. Jeigu mokinys turi sveikatos sutrikimų ir ugdymo procese gali dalyvautis, laikantis tam tikrų apribojimų, VSPS asmens sveikatos priežiūros specialistų (gydytojų) rekomendacijas turi pateikti klasės auklėtojams.
3. VSPS turi konsultuoti kūno kultūros mokytojus, sudarant fizinio pajėgumo grupes, informuoti dėl mokinių galimybės dalyvauti sporto varžybose.
4. Jeigu mokinys serga lėtine neinfekcine liga, dvišalėje (teisėto vaiko atstovo ir Gimnazijos) ugdymo sutartyje ar kituose dokumentuose turi būti numatyta, kas ir kaip jam turi suteikti pagalbą pagal gydančiojo gydytojo rekomendacijas (kur turėtų būti laikomi vaistai, kas turėtų padėti juos vartoti ir kt.).
5. VSPS darbo gimnazijoje metu, lėtine neinfekcine liga sergančiam mokiniui turi būti sudaryta galimybė ateiti į sveikatos kabinetą, kur jis galėtų saugiai ir ramiai vartoti jam paskirtus vaistus ar atlikti reikiamą procedūrą, VSPS turėtų sudaryti sąlygas atlikti procedūrą ar vartoti vaistus ir padėti mokiniui.
6. Jeigu mokiniui reikia atlikti procedūrą, kuri priskirta asmens sveikatos priežiūros licencijuotoms paslaugoms (vaisto injekcija, kateterio įvedimas ir kt.), tai turėtų atlikti mokinio tėvai/globėjai (kurie turi teisę tai atlikti) arba dėl procedūros atlikimo susitarti su arčiausiai esančia asmens sveikatos priežiūros įstaiga.
7. Vaistus mokiniui Gimnazijoje gali duoti ir vaiko tėvai/globėjai.
8. Vaistai, vitaminai ar kiti medikamentai negali būti laikomi klasėse, sveikatos priežiūros kabinete.
9. Esant būtinumui (ūmiai pablogėjus lėtine neinfekcine liga sergančio mokinio sveikatai), nedelsiant turi būti kviečiama greitoji medicinos pagalba.

III. PAGALBOS PAGAL GYDYTOJŲ REKOMENDACIJAS UŽTIKRINIMO (PVZ.: VAISTŲ LAIKYMO, IŠDAVIMO , NAUDOJIMO IR KT.)

JEIGU MOKINYS SERGA LĖTINE NEINFEKCINE LIGA ADMINISTRAVIMAS

1. Vaistų mokiniams administravimas pagal gydytojų rekomendacijas:
   1. jei mokiniui, sergančiam lėtine neinfekcine liga, gydančiojo gydytojo paskirti vaistai, kuriuos reikia vartoti tuo metu, kai jis būna Gimnazijoje, tėvai (globėjai) Gimnazijos administracijai turi pateikti:
      1. prašymą suteikti galimybę ir padėti vaikui vartoti vaistus ar atlikti reikiamą procedūrą;
      2. detalią gydančiojo gydytojo instrukciją (kokios pagalbos reikia);
   2. Gimnazijos administracija su tėvais (globėjais) suderina vaistų vartojimo ar procedūros atlikimo tvarką (vaisto vartojimo ar procedūros atlikimo būdas, vieta ir kt.);
   3. paskiria atsakingą asmenį (pageidautina\* kad vaistus mokiniui Gimnazijoje duotų ar reikiamą procedūrą atliktų vaiko tėvai/globėjai);
   4. VSPS mokiniui padeda, kai mokiniui gydytojo paskirti vaistai turi būti vartojami ar reikalinga procedūra turi būti atlikta, jam dirbant Gimnazijoje.
2. Tėvai (globėjai) vaistus turi pateikti originalioje pakuotėje su informaciniu pakeliu. Ant pakuotės turi būti užrašytas vaiko, kuriam skirti vaistai, vardas ir pavardė.

IV. BAIGIAMOSIOS NUOSTATOS

1. VSPS savo funkcijoms vykdyti pasitelkia Gimnazijos bendruomenę (pedagogus, jų tėvus, (globėjus, rūpintojus).
2. Tvarkos vykdymo kontrolę vykdo direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_